#मेरी_कलम_से✍️

वस्ल और हिज्र की कश्मकश का राज़ हो तुम, मेरे बेताब दिल में छुपी वो अनकही बात हो तुम।

मेरी मुंदी हुई नज़रों का अधूरा ख्वाब हो तुम, ख्वाब में ना ख़त्म हो वो अनकही बात हो तुम।

किताब–ए–दिल की मरमरी आवाज़ हो तुम, हर्फों में जो ना लिखी वो अनकही बात हो तुम।

कई सवालों का बस एक मुकम्मल जवाब हो तुम, जो जवाबों में ना मिल सकी वो अनकही बात हो तुम।

जिसका सुरूर अब तलक है वो कड़वी शराब हो तुम, सहर के टूटे नशे की कसमसि सी वो अनकही बात हो तुम।

मेरे अश्कों के सफर में बसा एक गुमनाम नाम हो तुम, हर खुशी में जो लगे अधूरी, वो अनकही बात हो तुम।

चाँदनी में छुपी मेरी रातों की तन्हाइयाँ हो तुम, उस उजाले के पीछे छुपी रात की वो अनकही बात हो तुम।

राहों के तमाम मोड़ पर बिखरे से एहसास हो तुम, मंज़िल से पहले मिले वो अनकही बात हो तुम।

चाँदनी रातों में बहकता सा सुकून हो तुम, उस खामोश लम्हे की चुप्पी की अनकही बात हो तुम।

मेरे ख्वाबों की सरहद पर लिखी तहरीर हो तुम, हर अधूरी तहरीर में लिपटी वो अनकही बात हो तुम।

धड़कनों की जुंबिश में एक धड़कता साज़ हो तुम, उस मदहोश सुर के जादू, की वो अनकही बात हो तुम।

लबों से जो कभी बयां ना हो सका वो एहसास हो तुम, दिल के गहरे कोने में दबी वो अनकही बात हो तुम।

मुलाकातों की मिठास में भी एक प्यास हो तुम, उन लम्हों की महकती सी वो अनकही बात हो तुम।

हर फूल के खिलने की बेकरां आरज़ू हो तुम, उस ख्वाहिशों के रंगों से सजी वो अनकही बात हो तुम।

#कुमुद🥀 
#मेरे_अलम🥀
#बस_इतना_ही🥀
#मेरी_कलम_से